Diari Oficial de la Generalitat Valenciana


Sumari del DOGV 9902, del 26-07-2024 (2024/7424)

RESOLUCIÓ de 2 de juliol de 2024, del Servici Territorial d’Indústria, Energia i Mines de València, per la qual es desestima la sol·licitud presentada per Energia, Innovación y Desarrollo Fotovoltaico, SA, d’autorització administrativa prèvia i d’autorització administrativa de construcció corresponent a la central fotovoltaica Navarrés II, i la seua infraestructura d’evacuació, amb potència màxima total dels mòduls fotovoltaics (pic) de 0,999 MW, potència nominal dels inversors d'1 MW i capacitat d’accés concedida d'1 MW, ubicada a Navarrés. ATALFE/2021/17.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7424

CVE
:   TEMF-R-1236-3660

Data del document
:   02-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Primer. Energia, Innovación y Desarrollo Fotovoltaico, SA, va presentar una instància davant del registre telemàtic de la Generalitat Valenciana en data 5 de febrer de 2021 (número de registre GVRTE/2021/231050), en la qual sol·licita l’autorització administrativa prèvia i l’autorització administrativa de construcció per a la instal·lació d’una central fotovoltaica, denominada Navarrés II, a Navarrés (València), incloent-hi la seua infraestructura d’evacuació. A esta sol·licitud s’adjunta el projecte de la planta, el projecte de la infraestructura d’evacuació i les separates corresponents a l’Ajuntament de Navarrés, I-DE Redes Eléctricas, SL, a la Confederació Hidrogràfica del Xúquer i a la Direcció General d’Urbanisme, Paisatge i Avaluació Ambiental.

Les dades bàsiques de la instal·lació tramitada són les següents:

Peticionari: Energia, Innovación y Desarrollo Fotovoltaico, SA

Tipus de central elèctrica: central fotovoltaica denominada PF Navarrés II, amb potència instal·lable de 0,99327 MW, incloent-hi les infraestructures d’evacuació.

Emplaçament dels grups generadors: polígon 2, parcel·la 11, del terme municipal de Navarrés (València).

Emplaçament infraestructura d’evacuació: polígon 2, parcel·les 11, 15, 648, 16, 6, 40, 9013, 754, 176, 177, 9005, 4, 9045, 153, 9019, 150, 149, 123, 713, 660, 709, 139, 9016, 138, 9014, 130, 127, 132, 133, 9007, 9004, 9005, 345, 346, 339, 347, 9012, 543, 299, 300, 551, 297, 296 i 295 en el terme municipal de Navarrés (València).

Segon. Amb data 29 de juny de 2021, amb efectes retroactius de data 2 de març de 2021, consta l’acord d’admissió a tràmit del Servici Territorial d’Indústria, Energia i Mines de València de la sol·licitud d’autorització administrativa prèvia, únicament a l’efecte del que estipula l’article 1 del Reial decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica a nom d’Energia, Innovación y Desarrollo Fotovoltaico, SA

Tercer. El permís d’accés i connexió consta a nom d’Energia, Innovación y Desarrollo Fotovoltaico, SA, obtingut en data 23 de novembre de 2021.

Quart. El projecte va ser sotmés al tràmit d’informació pública (DOGV 9674, 01.09.2023 i BOP 176, 11.09.2023), d’acord amb l’article 23 del DL 14/2020 i s’enviaren consultes en data 10 d'agost de 2023 a la Direcció General de Medi Natural, a I-DE, a la Direcció General de Política Territorial i Paisatge, a l’Ajuntament de Navarrés i a la Conferència Hidrogràfica del Xúquer.

Quint. Després del tràmit d’informació pública es van rebre els informes següents:

En data 19 de setembre de 2023 es rep l’informe de l’Ajuntament de Navarrés en què manifesta la seua oposició al projecte per incompatibilitat amb el planejament urbanístic vigent i sol·licita que se soterre la línia d’evacuació. Este informe va ser traslladat al promotor el 21 de setembre de 2023, que va contestar el 5 d'octubre de 2023 i va sol·licitar a l’Ajuntament que se li faciliten les normes subsidiàries i indicava que: «Amb això, es pretén com a entitat promotora buscar l’encaix necessari urbanísticament, i també adoptar, en cas de ser procedent, la intenció d’analitzar una alternativa a l’evacuació de manera subterrània».

La resposta va ser traslladada en data 6 de novembre de 2023 a l’Ajuntament de Navarrés, però no li va respondre.

En data 13 de novembre de 2023 es va rebre un informe de no conformitat per part d’I-DE a l’accés al centre de transformació que ha de ser directe i permanent des de la via pública.

El promotor respon a este informe el 16 de novembre de 2023 i adjunta un pla en què s’indica el traçat per vies de domini públic fins al centre de transformació.

En data 27 de desembre de 2023 es rep un segon informe d’I-DE de no conformitat a la solució aportada en què s’indica que seguix sense ajustar-se als requisits establits en l’apartat 2 de l’ICT-RAT-19 i, per tant, no es considera vàlida.

En data 18 de setembre de 2023 es rep un informe desfavorable de la Direcció General de Medi Natural i d’Avaluació Ambiental per a la instal·lació de la PSFV Navarrés II en el terme municipal de Navarrés per la seua afecció al sòl forestal amb el risc d’erosió potencial molt alt, per estar situada en una forest d’utilitat pública i pels pendents que existixen en el traçat de la línia.

Este informe es trasllada al promotor en data 16 de novembre de 2023 i este respon l’1 de desembre de 2023: «En el termini atorgat per a respondre a l’informe (cinc dies hàbils) no ha sigut suficient per a preparar una resposta i proposar una alternativa, pel fet que requerix actualitzar la documentació tècnica i realitzar consultes a servicis externs». Especifica dos vies de treball per a contestar a este informe: la busca de terrenys alternatius o la modificació de part del projecte i la justificació de compatibilitat.

A més, en la seua resposta el promotor manifesta la seua «disconformitat a l’informe desfavorable, ja que pot requerir més anàlisi, ja que els motius exposats no són una estricta prohibició del projecte plantejat, i se sol·licita una ampliació de termini per a donar resposta.»

En la data del fi del tràmit d’audiència efectuat no s’ha rebut nova documentació tècnica per a poder-la traslladar a l’organisme consultat, d’acord amb l’article 24.2 del DL 14/2020.

En data 19 de febrer de 2024 es va rebre un informe del Servei de Gestió Territorial viable condicionat per a la planta tenint en compte les mesures d’infiltració esmentades en les consideracions finals. Respecte a la infraestructura d’evacuació, és incompatible i, per tant, s’han de proposar alternatives soterrades al traçat proposat en el projecte.

Conclou l’informe que la justificació dels aspectes determinats serà objecte de la remissió d’un nou informe.

L’informe es trasllada al promotor el 8 de maig de 2024, al qual no ha respost en la data del fi del tràmit d’audiència efectuat.

En data d’1 de desembre de 2023 es va rebre en este servici territorial un informe desfavorable per a la línia aèria de mitjana tensió projectada per part de l’Ajuntament de Navarrés, i un informe en matèria del paisatge**,** sol·licitat d’acord amb l’article 25.3 del DL 14/2020.

El promotor respon en data 12 de desembre de 2023 i manifesta la seua disconformitat i que, una vegada modifique el disseny de la línia, es minimitzarà qualsevol de les afeccions indicades en l’informe.

Esta resposta es va traslladar a l’Ajuntament de Navarrés el 23 de maig de 2024.

Es rep en data 30 de maig de 2024 un segon informe de no conformitat de l’Ajuntament de Navarrés en matèria de paisatge, el qual es trasllada perquè en tinga coneixement i als efectes oportuns.

Sext. Una vegada instruït el procediment i vist que no s’ha donat resposta als informes indicats, els que fan referència al territori i al paisatge són preceptius i vinculants, així com el del medi natural, perquè afecta forests d’utilitat pública, i d’acord amb el que es disposa en l’article 82 de la Llei 39/2015, d’1 d’octubre, del procediment administratiu comú de les administracions públiques, se li va concedir al promotor un tràmit d’audiència previ a la redacció de la resolució, notificat en data 3 de juny de 2024.

En data 25 de juny de 2024 es rep una contestació  al tràmit d’audiència per part del promotor en què únicament es manifesta sobre els informes desfavorables de la Direcció General de Medi Natural i d’I-DE i s’assenyala que: «es presentaren al·legacions a sengles informes desfavorables a fi d’aconseguir un criteri contrari, és a dir, favorable, i de poder continuar amb el procediment d’acord amb la legislació vigent», però no aporta noves proves o documentació que permeta la petició de nous informes o la modificació dels ja emesos.

Sèptim. Advertit el titular en el tràmit d’audiència notificat en data 3 de juny de 2024 que es resoldria la seua sol·licitud (amb les dades que consten en l’expedient), oferida l’opció a fer les al·legacions que considerara i, vist que han transcorregut més de sis mesos des de la remissió dels informes desfavorables sense que el titular haja aportat noves opcions de traçat o nova documentació que permeta l’emissió de nous informes, este servici territorial procedix a la resolució de l’expedient amb les dades que consten en este.

*Fonaments de dret*

Primer. La instrucció i la resolució d’este procediment administratiu correspon a la Generalitat Valenciana, perquè la instal·lació elèctrica objecte d’este es troba íntegrament en el territori de la Comunitat Valenciana i no s’enquadra en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

Segon. La instrucció d’este procediment és competència del Servici Territorial d’Indústria, Energia i Mines de València, segons l’Orde 3/2024, de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el Decret 226/2023, del Consell, de 19 de desembre, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, i segons el que disposa l’article 22 del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la reactivació econòmica urgent, i la resolució correspon a la persona titular de la Direcció del Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

Tercer. D’acord amb l’article 53.1 de la Llei 24/2013, de 26 de desembre, del sector elèctric, i l’article 7 del Decret 88/2005, de 29 d’abril, la construcció de les instal·lacions de producció d’energia elèctrica requerix l’autorització administrativa prèvia i l’autorització administrativa de construcció, i se’n pot fer la tramitació i la resolució de manera consecutiva, coetània o conjunta.

Quart. Segons establix l’article 7 del capítol I, títol III, de règim jurídic i procediment d’autorització de centrals fotovoltaiques i parcs eòlics del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica, este títol és aplicable als projectes de centrals fotovoltaiques i parcs eòlics, l’autorització dels quals corresponga als òrgans competents de la Generalitat, i queden excloses de la seua aplicació les centrals fotovoltaiques i els parcs eòlics d’aprofitament supraautonòmic, bé perquè la seua potència instal·lada siga superior a 50 MW o perquè excedisquen el territori de la Comunitat Valenciana.

Quint. Segons l’article 82 de la Llei 39/2015, del procediment administratiu comú de les administracions públiques, s’ha efectuat un tràmit d’audiència previ a la resolució i és procedent que el titular manifeste la seua decisió de no efectuar al·legacions ni aportar nous documents o justificacions als ja aportats a l’expedient.

Sext. Segons el que es disposa en els apartats 1 i 2 de l’article 25 del Decret llei 14/2020 esmentat, l’informe en matèria d’ordenació del territori i el paisatge haurà de ser favorable a l’efecte de poder atorgar l’autorització d’implantació en sòl no urbanitzable de la instal·lació en les matèries següents:

–Riscos naturals o induïts en el territori.

– Paisatge i infraestructura verda.

– Afecció als connectors territorials definits en l’estratègia territorial de la Comunitat Valenciana.

– Pla de desmantellament de la instal·lació i de restauració del terreny i l’entorn afectat, en els aspectes de la seua competència.

Sèptim. Segons el que es disposa en la Llei 3/1993, forestal de la Comunitat Valenciana i la Llei 43/2003, de forests, l’informe d’òrgan encarregat de la gestió de la forest pública haurà de ser favorable per a permetre l’ocupació d’esta. VIST el que s’ha exposat, els preceptes legals esmentats i altres disposicions aplicables, este Servici Territorial d’Indústria, Energia i Mines

RESOL

*Primer*

Denegar les autoritzacions d’implantació en sòl no urbanitzable, administrativa prèvia i de construcció, i l’aprovació del pla de desmantellament i la declaració d’utilitat pública en concret per a la instal·lació de producció d’energia elèctrica mitjançant tecnologia fotovoltaica de 0,999 kW denominada PSFV Navarrés II i la seua infraestructura d’evacuació, la planta generadora de la qual se situarà en la parcel·la 11 del polígon 2 del terme municipal de Navarrés, formulada per Energia, Innovación y Desarrollo Fotovoltaico, SA, d’acord amb l’article 25 i 3*j*  del DL 14/2020, a conseqüència dels pronunciaments no favorables en matèria d’ordenació del territori, segons els informes del Servei de Gestió de Riscos del Territori de la Direcció General d’Urbanisme, Paisatge i Avaluació Ambiental, en relació, entre altres, amb els criteris territorials i paisatgístics específics per a la implantació de centrals fotovoltaiques, i amb l’informe en matèria d’afecció al sòl forestal amb el risc d’erosió potencial molt alt perquè està situada en una forest d’utilitat pública, emés per la DG de Medi Natural i Avaluació Ambiental, així com amb la resta d’informes desfavorables emesos per les administracions públiques, els organismes o les empreses de servici públic.

*Segon*

De conformitat amb el que es disposa en l’article 31 del DL 14/2020 i amb l’article 148.2 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica:

– Publicar esta resolució en el *Diari Oficial de la Generalitat Valenciana*  i en el*Butlletí Oficial de la Província*.

– Publicar en el lloc d’internet de la Conselleria d’Innovació, Indústria, Comerç i Consum en l’apartat d’Energia.

– Notificar esta resolució a la titular i a totes les administracions públiques o organismes i empreses de servicis públics o servicis d’interés general que hi han intervingut, o hi han hagut d’intervindre, en el procediment d’autorització les que han emés, o havien d’emetre, el condicionat tècnic al projecte d’execució a les persones titulars de béns i drets afectats, així com a la resta de persones interessades en l’expedient.

– La notificació a l’òrgan ambiental als efectes previstos en la legislació d’avaluació ambiental, així com als òrgans competents en matèria d’ordenació del territori i el paisatge.

Contra esta resolució, que no posa fi a la via administrativa, és possible interposar un recurs d’alçada davant de la Direcció General d’Energia i Mines en el termini d’un mes, comptat a partir de l’endemà de la notificació d’esta resolució, de conformitat amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 2 de juliol de 2024

Roberto Javier Anchel Añó

Cap del Servici Territorial d'Indústria, Energia i Mines